**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՀՈՒՆԻՍԻ 1-Ի ԹԻՎ 1052-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| **1.** | **Անհրաժեշտություն** |
|  | Հայաստանի Հանրապետության կառավարության 2006 թվականի հունիսի 1-ի «Հայաստանի Հանրապետության Տավուշի մարզի Կոթիի գյուղական համայնքի վարչական սահմանների նկարագիրը հաստատելու և Կոթիի գյուղական համայնքի վարչական սահմաններում գտնվող պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին» թիվ 1052-Ն որոշման մեջ նախատեսված փոփոխությունները բխում են Նոյեմբերյան համայնքի Կոթի բնակավայրի հասարակության շահերից:ՀՀ Տավուշի մարզի, Նոյեմբերյան համայնքի, գ. Կոթի 14 փող., թիվ 2 հասցեում գտնվող 11-040-0103-0002 ծածակագրով **0,06 հա մակերեսով պետական սեփականություն հանդիսացող (նպատակային նշանակությունը** **էներգետիկայի, տրանսպորտի, կապի և կոմունալ ենթակառուցվածքների օբյեկտների հողեր) հողամասի վրա կառուցված է 11,2 մ \* 14,2մ գծային չափերով եռահարկ շինություն, որի երրորդ հարկում դեռևս խորհրդային տարիներից տեղակայված է ավտոմատ հեռախոսակայանը, իսկ երկրորդ հարկի մի հատվածում՝ փոստային բաժանմունքը:** Նշված շենքը կառուցվել է տեղի խորհրդային տնտեսության և բնակիչների միջոցներով ու ուժերով և որևէ կառույցի հաշվեկշում ներառված չէ, նրա նկատմամբ որևէ իրավունքի պետական գրանցում կատարված չէ, ինչի մասին վկայում են մեր հարցումներին ՀՀ ԿԱ Անշարժ գույքի կադաստրի պետական կոմիտեի և ՀՀ ԿԱ պետական գույքի կառավարման վարչության կողմից տրված պատասխան գրությունները: Հաշվի առնելով նշված հողամասի և հողամասում առկա շինության արդյունավետ օգտագործման անհրաժեշտությունը՝ նպատակահար է այն անհատույց սեփականության իրավունքով համայնքին փոխանցելը և որպես համայնքային սեփականություն պետական գրանցում տալը, որով կլուծվի համայնքի միջոցների հաշվին շենքի սպասարկման և պահպանման խնդիրը:  |
| **2.** | **Ընթացիկ իրավիճակը և խնդիրներ** |
|  | Նոյեմբերյան համայնքի Կոթի բնակավայրի վարչական սահմաններում գտնվող 11-040-0103-0002 ծածկագրով պետական սեփականություն հանդիսացող 0,06 հա հողամասը համայնքային սեփականություն դարձնելուց հետո և նրա վրա առկա շինության առանձին հատվածներ վարձակալությամբ տրամադրումից ստացված գումարները կօգտագործվեն նշված շենքի սպասարկման, պահպանման և համայնքային այլ խնդիրների լուծման նպատակով:Նշված շենքի տարբեր հատվածներ զբաղեցնող ընկերությունները (Արմենթել և այլ) պատրաստ են շենքի օգտագործման համար պայմանգիր կնքել և համայնքային բյուջե փոխանցել համապատասխան վարձավճարներ, սակայն պետական գրանցման բացակայության պատճառով այդ հարցը մնում է առկախված: Ներկայումս շենքը չունի սեփականատեր և որևէ կառույցի կողմից լիարժեք չի սպասարկվում և ամբողջությամբ արդյունվետ չի օգտագործվում,գտնվում է անմխիթար վիճակում: Շենքի առաջին հարկը ամբողջությամբ վեր էր ածվել աղբանոցի: Համայնքի նախաձեռնությամբ այն մաքրվել է վերանորոգվել և կահավորվել որպես անվտանգ տարածք՝ գնդակոծության ժամանակ համայնքի բնակիչներին (շրջակա տների բնակիչներ, փոստային բաժանմուքի ծառայությունից օգտվողներ՝ նպաստառու, թոշակառու անձինք և այլ) ծառայեցնելու նպատակով: Համայնքի նախաձեռնությամբ նորոգվել են նաև ցանկապատի պատերն ու դարպասները: Առաջարկվող փոփոխությամբ նշված 0,06 հա պետական սեփականության հողամասը կդառնա համայնքային սեփականություն: |
| **3.** | **Տվյալ բնագավառում իրականացվող քաղաքականությունը** |
|  | Համայնքում առկա շենք շինությունների նպատակային և արդյունավետ օգտագործումը, ինչպես նաև պետական գրանցում չստացած գույքին օրինական ճանապարհով տալ պետական գրանցում: |
| **4.** | **Կարգավորման նպատակը և բնույթը** |
|  | ՀՀ կառավարության որոշման նախագծի ընդունումը պետական սեփականություն հանդիսացող 0,06 հա մակերեսով էներգետիկայի, տրանսպորտի, կապի և կոմունալ ենթակառուցվածքների օբյեկտների հողամասը կփոխանցվի համայնքին որպես համայնքային սեփականություն, ինչպես նաև սեփականության իրավունքով ձեռք բերված հողամասին և նրա վրա գտնվող շինությանը կտրվի պետական գրանցում: |
| **5.** | **Նախագծի մշակման գործընթացում ներգրավված ինստիտուտները և անձինք** |
|  | **ՀՀ Տավուշիի մարզպետարան, ՀՀ Տավուշի մարզի Նոյեմբերյան խոշորացված համայնք, որի կազմում ընդգրկված է նախկին Կոթի համայնքը:** |
| **6.** | **Ակնկալվող արդյունքը** |
|  | ՀՀ կառավարության որոշման նախագծի ընդունումը կնպաստի գ. Կոթի 14 փող., թիվ 2 հասցեում գտնվող 11-040-0103-0002 ծածկագրով հողամասի վրա առկա տիրազուրկ շինության օգտագործման արդյունավետության բարձրացմանը: |
| **7.** | **Այլ տեղեկություններ/եթե այդպիսիք առկա են/-չկան** |
|  |  |